**Skabelon 1 – treårig gymnasial uddannelse**

**Tilbud om foreløbig plads til ansøger direkte fra 9. eller 10. klasse, hvor det først senere kan afgøres, om vedkommende har retskrav på optagelse**

Kære [ansøgers fulde navn]

Du har søgt om at blive optaget på [uddannelse], og vi kan nu tilbyde dig en foreløbig plads her hos os på [institutionens navn]. Det betyder, at du kan starte på [institutionens navn] efter sommerferien, *hvis* du opfylder betingelserne for at blive optaget på uddannelsen. Du er altså ikke blevet endeligt optaget endnu.

|  |
| --- |
| ***Alternativt***  *Du har søgt om at blive optaget på [uddannelse]. Det har ikke været muligt at tilbyde dig en foreløbig plads på en af de institutioner, du har søgt om at blive optaget på, men vi vil gerne tilbyde dig en foreløbig plads hos os på [institutionens navn]. Det betyder, at du kan starte på [institutionens navn] efter sommerferien, hvis du opfylder betingelserne for at blive optaget på uddannelsen. Du er altså ikke blevet endeligt optaget endnu. [Fordelingsudvalget/NN erhvervsgymnasiale institution] har oplyst, at grunden til, at du ikke har fået plads på en af de institutioner, du har søgt, er [indsæt begrundelse].* |

Grundet COVID-19-situationen kan vi først se, om du opfylder betingelserne for at blive optaget, når du har været til prøve i de fag, hvor der afholdes prøver og de afsluttende standpunktskarakterer er afgivet i [9. eller 10.] klasse eller at du eventuelt har gennemført en optagelsesprøve og efterfølgende samtale.

Du kan se betingelserne for at blive optaget på uddannelsen i det vedlagte bilag.

**Den videre proces**

Hvis du bliver vurderet ikke-uddannelsesparat ved den endelige uddannelsesparathedsvurdering, som foretages [medio juni], vil vi indkalde dig til **optagelsesprøve**. Det vil vi også, hvis det viser sig, at du ikke opfylder karakterkravene, eller hvis det viser sig, at der er en af de andre betingelser for at blive optaget, du ikke opfylder.

Hvis du har et karaktergennemsnit på mellem 2,0 og 3,0 i de fag som normalt indgår i de lovbundne prøver fra folkeskolens afgangseksamen og opfylder de øvrige adgangskrav, vil vi indkalde dig til en **vejledningssamtale**.

Hvis du efter prøveafholdelsen og afgivelse af de afsluttende standpunktskarakterer i [9. eller 10.] klasse opfylder alle adgangskravene, vil du hurtigt få besked om, at du er blevet endeligt optaget på [uddannelse] på [institutionens navn].